Malek Razak Sulaiman

Jeneral Datuk Haji Malek Razak bin Sulaiman (Jawi: مالك رزاق بن سليمان; lahir 24 Mac 1967) ialah seorang pegawai tentera Malaysia yang sedang berkhidmat sebagai  Panglima Angkatan Tentera Malaysia ke-24 sejak 1 Februari 2026. Sebelum ini, beliau berkhidmat sebagai Panglima Medan Barat Tentera Darat.

 Kehidupan awal dan pendidikan 
Malek Razak bin Sulaiman dilahirkan di Batu Pahat, Johor, Malaysia. Beliau memiliki Diploma Strategik dan Keselamatan dari Universiti Kebangsaan Malaysia (UKM), Sarjana Sastera dalam Pengajian Pertahanan dari King's College London serta Sarjana Sains Sosial (Pengajian Pertahanan) dari UKM.

 Kerjaya ketenteraan (1985–kini) 
Malek Razak menyertai Tentera Darat Malaysia sebagai Pegawai Kadet Luar Negara di  di  United Kingdom pada tahun 1985 dan beliau telah ditauliahkan sebagai Leftenan Muda pada 11 Disember 1987.

Sepanjang lebih empat dekad perkhidmatan, beliau pernah memegang pelbagai jawatan pemerintahan utama termasuk sebagai Pegawai Memerintah Batalion Ke-25 Rejimen Askar Melayu Diraja, Panglima Briged Kedua Infantri dan Panglima Divisyen Kelima Infantri. Kepakaran beliau dalam operasi dan latihan kemudiannya diperkukuhkan melalui pelantikan di peringkat markas sebagai Asisten Ketua Staf Operasi dan Latihan Tentera Darat serta Asisten Ketua Staf Operasi dan Latihan Pertahanan, Markas Angkatan Tentera Malaysia sebelum diberi amanah sebagai Panglima Medan Barat Tentera Darat.

Malek Razak telah dilantik sebagai Panglima Angkatan Tentera Malaysia Ke-24 pada 1 Februari 2026, sekali gus memikul tanggungjawab tertinggi untuk menerajui Angkatan Tentera Malaysia.

 Kehidupan peribadi 
Malek Razak telah mendirikan rumah tangga bersama Datin Hajah Siti Juana binti Md Ibrahim dan mereka berdua dikurniakan tiga orang anak. Beliau gemar membaca, bersukan serta mengamalkan gaya hidup sihat.

 Anugerah 
 Anugerah di Malaysia 
 30px   :
 50px Pingat Perkhidmatan Setia (PPS)
 50px Pingat Perkhidmatan Am (PPA)
 50px Pingat Pertabalan Yang di-Pertuan Agong ke-15 (2017)
 50px Pingat Pertabalan Yang di-Pertuan Agong ke-16 (2019)

 30px  Angkatan Tentera Malaysia :
 50x50px Panglima Setia Angkatan Tentera (PSAT)
 50x50px Pahlawan Angkatan Tentera (PAT)
 50x50px Kesatria Angkatan Tentera (KAT)
 50x50px Pingat Jasa Malaysia (PJM)

 30px  :
 50px Darjah Yang Maha Mulia Seri Mahkota Kedah Pangkat Keempat, Ahli Mahkota Kedah (AMK) (2014)
 50px Bintang Perkhidmatan Cemerlang Kedah (BCK)

 30px  :
 50px Darjah Yang Amat Mulia Kinabalu Pangkat Kedua, Panglima Gemilang Darjah Kinabalu (PGDK) – Datuk (2023)

 Nota 

 Rujukan 

Kategori:Orang hidup
Kategori:Kelahiran 1967
Kategori:Orang dari Johor
Kategori:Orang dari Batu Pahat
Kategori:Alumni Universiti Kebangsaan Malaysia
Kategori:Panglima Angkatan Tentera Malaysia